paragraph_text: Država je najformalnija politička organizacija nastala na određenom teritoriju s političkom moći ili suverenom vlašću centraliziranoj na jednom mjestu i s donesenim zakonskim propisima kojima su regulirana prava i dužnosti državljana. Države mogu biti po političkom uređenju unitarne i federativne, po obliku vladavine republike i monarhije, te po režimu autokratske i demokratske.